CELEX: 52007PC0335
Language: mt
Date: 2007-06-18
Title: Proposta għal deċiżjoni tal-Kunsill dwar il-pożizzjoni li għandha tiġi adotta mill-Komunità fi ħdan il-Kunsill tal-Ministri ta' l-AKP-KE rigward il-modifika tal-Protokoll Nru 3 dwar l-Afrika t'Isfel għall-Ftehim ta' Partenarjat AKP-KE

Avviż Legali Importanti

|

52007PC0335

Proposta għal deċiżjoni tal-Kunsill dwar il-pożizzjoni li għandha tiġi adotta mill-Komunità fi ħdan il-Kunsill tal-Ministri ta' l-AKP-KE rigward il-modifika tal-Protokoll Nru 3 dwar l-Afrika t'Isfel għall-Ftehim ta' Partenarjat AKP-KE  /* KUMM/2007/0335 finali */  

	[pic] | KUMMISSJONI TAL-KOMUNITAJIET EWROPEJ |Brussel 18.6.2007KUMM(2007) 335 finaliProposta għalDEĊIŻJONI TAL-KUNSILLdwar il-pożizzjoni li għandha tiġi adotta mill-Komunità fi ħdan il-Kunsill tal-Ministri ta' l-AKP-KE rigward il-modifika tal-Protokoll Nru 3 dwar l-Afrika t'Isfel għall-Ftehim ta' Partenarjat AKP-KE(preżentata mill-Kummissjoni)MEMORANDUM TA' SPJEGAZZJONIFit-8 ta' Lulju 2004, inbdew in-negozjati bejn il-Komunità Ewropea u seba' membri tal-Komunità ta' l-Iżvilupp tan-Nofsinhar ta' l-Afrika għal Ftehim ta' Partenarjat Ekonomiku[1] kif stipulat fl-Artikolu 36 u 37 tal-Ftehim ta' Partenarjat ta' Cotonou f'Windhoek, in-Namibja. F'dawk in-negozjati, ir-Repubblika ta' l-Afrika t'Isfel kellha l-istatus ta' osservatur.Fis-7 ta' Marzu 2006, il-grupp SADC EPA u l-Afrika t'Isfel ipproponew l-inklużjoni sħiħa ta' l-Afrika t'Isfel fin-negozjati. Il-Kunsill tal-KE ddeċieda fit-12 ta' Frar 2007 li jagħti tweġiba favorevoli, soġġetta għal xi kundizzjonijiet u kkunsidra li għal raġunijiet ta' ċarezza legali l-Protokoll Nru 3 għall-Ftehim ta' Cotonou għandu jiġi emendat sabiex jittieħed kont ta' l-inklużjoni ta' l-Afrika t'Isfel fin-negozjati.Dan għandu l-għan li jimpedixxi kwalunkwe riskju ta' inċertezza legali, ġaladarba l-Artikolu 5 tal-Protokoll Nru 3 jistipula li d-dispożizzjonijiet tal-Ftehim ta' Cotonou dwar il-kooperazzjoni ekonomika u kummerċjali m'għandhomx japplikaw għall-Afrika t'Isfel u n-negozjati ta' l-EPA huma fil-fatt ibbażati fuq dawk id-dispożizzjonijiet.Il-Kummissjoni għalhekk tissuġġerixxi li l-Kunsill jadotta d-deċiżjoni mehmuża.Proposta għalDEĊIŻJONI TAL-KUNSILLdwar il-pożizzjoni li għandha tiġi adotta mill-Komunità fi ħdan il-Kunsill tal-Ministri ta' l-AKP-KE rigward il-modifika tal-Protokoll Nru 3 dwar l-Afrika t'Isfel għall-Ftehim ta' Partenarjat AKP-KEIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 300(2), it-tieni subparagrafu, tiegħu,Wara l-kkunsidra l-Ftehim ta' Partenarjat bejn il-membri tal-Grupp ta' Stati ta' l-Afrika, il-Karibew u l-Paċifiku (minn issa 'l quddiem imsejħa ‘l-AKP’) min-naħa l-waħda, u l-Komunità Ewropea u l-Istati Membri tagħha, min-naħa l-oħra, iffirmat f'Cotonou (Benin) fit-23 ta' Ġunju 2000 u rivedut fil-Lussemburgu (il-Gran Dukat tal-Lussemburgu) fil-25 ta' Ġunju 2005 (minn issa 'l quddiem imsejjaħ ‘il-Ftehim ta' Partenarjat AKP-KE’),[2]Billi:(1) Il-Protokoll Nru 3 għall-Ftehim ta' Partenarjat AKP-KE jistipula fl-Artikolu 5 tiegħu li d-dispożizzjonijiet tal-Ftehim dwar il-kooperazzjoni ekonomika u kummerċjali m'għandhomx japplikaw għall-Afrika t'Isfel;(2) Fis-7 ta' Marzu 2006 il-grupp ta' pajjiżi ta' l-AKP membri tal-Komunità ta' l-Iżvilupp tan-Nofsinhar ta' l-Afrika (SADC) meta kien qed jinnegozja l-Ftehim ta' Partenarjat Ekonomiku (EPA) mal-Komunità Ewropea talab li l-Afrika t'Isfel għandha tiġi assoċjata bħala membru sħiħ ta' dawk in-negozjati u fit-12 ta' Frar 2007 il-Kunsill tal-Ministri ta' l-UE aċċetta t-talba taħt ċerti kundizzjonijiet;(3) In-negozjati ta' l-EPA huma bbażati fuq id-dispożizzjonijiet ekonomiċi u kummerċjali tal-Ftehim ta' Partenarjat AKP-KE, b'mod partikolari l-Artikolu 36 u 37;(4) Għal raġunijiet ta' ċarezza legali huwa meħtieġ li jiġi emendat il-Protokoll Nru 3 bil-ħsieb li jittieħed kont ta' l-inklużjoni sħiħa ta' l-Afrika t'Isfel fin-negozjati ta' l-EPA u l-adeżjoni eventwali tagħha fl-EPA;(5) Skond l-Artikolu 7 tiegħu, il-Protokoll Nru 3 jista' jiġi rivedut b'Deċiżjoni tal-Kunsill tal-Ministri;IDDEĊIEDA KIF ĠEJ:Artikolu UnikuIl-pożizzjoni tal-Komunità fi ħdan il-Kunsill tal-Ministri ta' l-AKP-KE rigward il-modifika tal-Protokoll Nru 3 dwar l-Afrika t'Isfel għall-Ftehim ta' Partenarjat AKP-KE għandha tiġi bbażata fuq l-abbozz ta' deċiżjoni tal-Kunsill tal-Ministri ta' l-AKP-KE li jinsab fl-Anness.Tibdil minuri għall-abbozz tad-deċiżjoni jista' jiġi miftiehem mingħajr ħtieġa għal deċiżjoni oħra mill-Kunsill.Magħmul fi Brussell, [....]Għall-KunsillIl-PresidentAbbozz ta' DeċiżjoniTal-Kunsill tal-Ministri AKP-KETa'……….2007(2007/…./….)li timmodifika l-Protokoll Nru 3 għall-Ftehim ta' Cotonou sabiex jittieħed kont ta' l-inklużjoni tar-Repubblika ta' l-Afrika t'Isfel fin-negozjati għal Ftehim ta' Partenarjat Ekonomiku.IL-KUNSILL TAL-MINISTRI AKP-KE,Wara l-kkunsidra il-Ftehim ta' Partenarjat bejn il-membri tal-Grupp ta' Stati ta' l-Afrika, il-Karibew u l-Paċifiku, min-naħa l-waħda, u l-Komunità Ewropea u l-Istati Membri tagħha, min-naħa l-oħra, iffirmat f'Cotonou fit-23 ta' Ġunju 2000 [1], kif rivedut fil-Lussemburgu fil-25 ta' Ġunju 2005 [2] (minn issa 'l quddiem imsejjaħ il-Ftehim ta' Partenarjat AKP-KE), u b'mod partikolari l-Protokoll Nru 3 tiegħu,Billi:1.  Il-Protokoll Nru 3 għall-Ftehim ta' Partenarjat AKP-KE jistipula fl-Artikolu 5 tiegħu li d-dispożizzjonijiet tal-Ftehim dwar il-kooperazzjoni ekonomika u kummerċjali m'għandhomx japplikaw għall-Afrika t'Isfel;2.  Fis-7 ta' Marzu 2006 il-grupp ta' pajjiżi ta' l-AKP membri tal-Komunità ta' l-Iżvilupp tan-Nofsinhar ta' l-Afrika (SADC) meta kien qed jinnegozja l-Ftehim ta' Partenarjat Ekonomiku (EPA) mal-Komunità Ewropea talab li l-Afrika t'Isfel għandha tiġi assoċjata bħala membru sħiħ ta' dawk in-negozjati u fit-12 ta' Frar 2007 il-Kunsill tal-Ministri ta' l-UE aċċetta t-talba taħt ċerti kundizzjonijiet;3.  In-negozjati ta' l-EPA huma bbażati fuq id-dispożizzjonijiet ekonomiċi u kummerċjali tal-Ftehim ta' Partenarjat AKP-KE, b'mod partikolari l-Artikoli 36 u 37;4.  Għal raġunijiet ta' ċarezza legali huwa meħtieġ li jiġi emendat il-Protokoll Nru 3 bil-ħsieb li jittieħed kont ta' l-inklużjoni sħiħa ta' l-Afrika t'Isfel fin-negozjati ta' l-EPA u l-eventwali adeżjoni tagħha fl-EPA;5.  Skond l-Artikolu 7 tiegħu, il-Protokoll Nru 3 jista' jiġi rivedut b'Deċiżjoni tal-Kunsill tal-Ministri;IDDEĊIEDA DAN LI ĠEJ:Artikolu 1Il-paragrafu 3 li ġej qed jiġi miżjud ma' l-Artikolu 5 tal-Protokoll Nru 3 għall-Ftehim ta' Partenarjat AKP-KE:"3. Dan il-Protokoll m'għandux jimpedixxi lill-Afrika t'Isfel milli tinnegozja u tiffirma wieħed mill-Ftehim ta' Partenarjat Ekonomiku (EPA) previst fil-Parti 3, Titolu II ta' dan il-Ftehim jekk il-partijiet l-oħra ta' dak l-EPA hekk jaqblu."Artikolu 2Din id-Deċiżjoni għandha tidħol fis-seħħ fid-data li fiha tkun adottata.Magħmul fi ....., ........... 2007.Għall-Kunsill tal-Ministri AKP-KEIl-President[1] L-Angola, il-Botswana, il-Lesoto, il-Możambik, in-Namibja, it-Tanzanija u s-Sważiland (il-grupp SADC EPA).[2] ĠU L 287, 28.10.2005.